**УВАЖАЕМИ ДАМИ И ГОСПОДА ПЧЕЛАРИ,**

**Позволете ми най – сърдечно да ВИ поздравя с Деня на „Св. Харалампий“ - професионалния празник на пчеларя, най-светлия и най-хубав Ваш празник!**

**Днес, на 10 февруари, Православната църква почита покровителят на пчеларите св. Харалампий.**

**Българският народ благославя Св. Харалампий, като му отрежда роля на целител и пазител на здравето, на закрилник на пчелите и пчеларите, на откривател на силата на меда и като благодетел на всички хора, които дарува със здраве, спасение и земни блага.**

**Пожелаваме Ви всички плодове от Вашата работа с пчелите да имат божествена и изцеляваща лечебна сила за целия ни народ.**

**Днешният празник е щастлив повод да отдадем заслужено признание на всички Вас, за Вашата неуморна и активна дейност.**

**Искрено приветствам Вашите енергични усилия да работите последователно и ангажирано, като прилагате най-добрите европейски стандарти в разработването на този важен сектор за нашия регион и страната.**

**С удоволствие отправям моите и на колегите ми искрени, топли и приятелски пожелания към всички Вас, които ни осигурявате този божествен дар, пожелаваме Ви светъл празник, здраве, пълни кошери, силни пчелни семейства и да бъдат благословени плодовете на труда Ви!**

**ЛИДИЯ СТАНКОВА**

**Директор ОД „Земеделие”**